Държавен вестник, бр. 4, 2020 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  4
Член 4
Страните ще насърчават сътрудничеството 
в областта на младежта и спорта в рамките 
на международни организации и институции 
с цел обмен на информация и изпълнение на 
съвместни проекти.
Член 5
Страните се съгласяват, че финансовите 
условия на провежданите инициативи по на­
стоящия Меморандум за разбирателство се 
осъществяват в съответствие с нормативната 
уредба на двете Страни и в рамките на налич­
ните бюджет и ресурси. Финансовите условия 
ще се съгласуват взаимно от договарящите 
страни за всеки конкретен случай.
Член 6
Настоящият Меморандум влиза в сила 
от деня на подписването му от Страните и е 
валиден за срок от четири години. Този Ме­
морандум се удължава автоматично за пос­
ледващи периоди от четири години, освен ако 
шест месеца преди датата на изтичане някоя 
от Страните не изрази писмено намерението 
си да прекрати настоящия Меморандум.
Член 7
Настоящият Меморандум може да бъде 
изменен по взаимно съгласие между Страните. 
Изменението влиза в сила по реда на чл. 6 
и съставлява неразделна част от настоящия 
Меморандум.
Член 8
Всички спорове, произтичащи от тълкува­
нето или прилагането на настоящия Мемо­
рандум, се уреждат чрез консултации между 
двете Страни по дипломатически път.
Подписан в гр. София на 13.12.2019 г. в два 
оригинални екземпляра на български, сръбски 
и английски език, като всички текстове са 
еднакво валидни. В случай на несъответствие 
предимство има текстът на английски език.
За Министерството на 
младежта и спорта на 
Република България:
Красен Кралев,
министър
За Министерството на 
младежта и спорта на 
Република Сърбия:
Ваня Удовичич,
министър
10125
МИНИСТЕРСТВО
НА ВЪТРЕШНИТЕ РАБОТИ
Наредба за изменение и допълнение на На­
редба № 8121з-142 от 2016 г. за условията и 
реда за изпращане на държавни служители 
от Министерството на вътрешните работи за 
изпълнение на длъжност в институции или 
в структури на Европейския съюз и в меж­
дународни организации (ДВ, бр. 17 от 2016 г.)
§ 1. В чл. 2, т. 2 след думата „кандидатите“ 
се поставя запетая и се добавя „когато такава 
е предвидена“.
§ 2. Създава се чл. 3а:
„Чл. 3а. Изпращането на държавни служи­
тели от МВР за изпълнение на длъжност в 
институции или в структури на ЕС и в между­
народни организации въз основа на договори, 
по които Република България е страна, може 
да се извършва и без национална подборна 
процедура, ако международната процедура не 
предвижда обявяване на вакантната длъжност 
и провеждането на конкурс. В тези случаи 
държавният служител може да се номинира от 
министъра на вътрешните работи по предло­
жение на съответната институция, структура 
на ЕС или международна организация.“
§ 3. В чл. 19 след думата „процедура“ се 
добавя „или номинирани по реда на чл. 3а“.
Заключителна разпоредба
§ 4. Наредбата влиза в сила от деня на 
обнародването є в „Държавен вестник“.
Министър:
Младен Маринов
26
МИНИСТЕРСТВО 
НА ЗЕМЕДЕЛИЕТО, ХРАНИТЕ 
И ГОРИТЕ
Наредба за изменение и допълнение на На­
редба № 6 от 2018 г. за условията и реда за 
предоставяне на финансова помощ по Нацио­
нална програма за подпомагане на лозаро-
винарския сектор за периода 2019 – 2023 г. 
(oбн., ДВ, бр. 93 от 2018 г.; изм., бр. 8, 39, 53 
и 69 от 2019 г.)
§ 1. В чл. 1 се създава т. 5:
„5. „Събиране на реколтата на зелено“.“
§ 2. В чл. 2 се правят следните изменения:
1. В ал. 1 думите „чл. 1, т. 1, 3 и 4“ се за­
менят с „чл. 1, т. 1, 3, 4 и 5“.
2. В ал. 3 думите „чл. 1, т. 1 и 4“ се заменят 
с „чл. 1, т. 1 и 5“.
§ 3. В чл. 3 се правят следните изменения 
и допълнения:
1. В ал. 1 думите „чл. 1“ се заменят с „чл. 1, 
т. 1, 2 и 3“.
2. Създава се нова ал. 2:
„(2) Периодът за прием по мярка „Застрахо­
ване на реколтата“ е всяка година от 1 май до 
30 юни. Бюджетът по мярката се определя със 
заповед на изпълнителния директор на ДФЗ 
в срок най-малко 30 дни преди началото на 
всеки прием и след решение на постоянната 
работна група за управление на Национал­
ната програма по чл. 4, ал. 1. При наличие 
на разполагаем бюджет за същата финансова 
година може да бъде отворен втори прием със 
заповед на изпълнителния директор на ДФЗ 
по реда на ал. 1, с краен срок за подаване на 
заявления не по-късно от 1 септември.“
3. Досегашната ал. 2 става ал. 3.